EkBass/fiwiki-20250220-pages-articles huggingface dataset:
Paolo Martinelli

Paolo Martinelli (s. 29. syyskuuta 1952 Modena) on italialainen yritysjohtaja. Hän on entinen Ferrarin Formula 1 -tallin moottoriosaston johtaja. Martinelli toimi vuodesta 1994 lähtien Ferrarin moottoriosaston johtajana vuoteen 2006 saakka. Hän siirtyi sen jälkeen emoyhtiö Fiatille. ==Lähteet== Luokka:Italialaiset henkilöt Luokka:Formula 1 -tallien työntekijät Luokka:Ferrarin henkilöstö Luokka:Vuonna 1952 syntyneet Luokka:Elävät henkilöt
Hän saapuu kohta, Jeesus

Hän tulee kohta, Jeesus on ruotsalaisen Joël Blomqvistin hengellinen laulu. Sen teksti on syntynyt vuonna 1882 ja sävelmä 1884. Laulu tunnetaan yleisesti etenkin lestadiolaisen ja evankelisen herätysliikkeen piirissä. Siionin lauluissa laulu on nimellä 'Hän saapuu kohta, Jeesus', Siionin kanteleessa nimellä 'Jo kohta saapuu Jeesus' sekä Sions sånger (2008) kokoelmassa nimellä 'Han kommer snart, vår Jesus'. ==Julkaistu== * Siionin laulut nro 53 * Siionin matkalaulut nro 271 * Sions Sånger nro 52 * Sions Sånger och Psalmer nro 8 Han kommer genast, Jesus * Songs and Hymns of Zion nro 144 He cometh soon, my Jesus * Hymns and Songs of Zion nro 529 * Siionin kannel nro 8 Luokka:Lestadiolainen kulttuuri Luokka:Musiikkikappaleet
Tulkaa kaikki kotiin, tulkaa!

Tulkaa kaikki kotiin, tulkaa on Johannes Laurilan vuonna 1923 Siionin lähetyslehdessä julkaistu hengellinen laulu. Laurila (1892-1939) oli kotoisin Kalajoelta, joka yksinhuoltajaäitinsä kuoltua 1928 eli yksin kotimökissään. Hiljainen mies toimi postinkantajana. Lestadiolaisten seuroissa hän esiintyi postillanlukijana, mutta ei puhujana. Kuollessaan Laurila oli 46-vuotias. Tiedetään, että virsi oli sisältynyt Aukusti Jokisen 1936 julkaisemaan kokoelmaan 'Siionin valitut laulut ja virret', josta se oli otettu lestadiolaisten 'Siionin lauluihin ja virsiin' ja siitä edelleen 'Siionin lauluihin' (1976). Virsikirjaan se otettiin vuonna 1986 numerolla 149. Amerikan lestadiolaisten virsikirjassa Songs and Hymns of Zion laulu alkaa sanoilla 'Listen, loved one, God is calling'. == Lähteet == Luokka:Siionin laulut Luokka:Virret
Angolantoko

Angolantoko (Tockus monteiri) on sarvinokkien heimoon kuuluva lintu. Sitä tavataan lounaisessa Afrikassa Angolassa ja Namibiassa. Lajin kannan suuruutta ei ole määritetty, mutta se on levinnyt hyvin laajalle ja se on luokiteltu elinvoimaiseksi. Kannan arvioidaan olevan vakaa, sillä mitään ilmeisiä uhkia sillä ei ole. Sen elinaluetta ovat kuivat savannit ja pensaikkoalueet. image:Monteiro's Hornbill - Namibia IMG 2370 (15786016024).jpg|Nuori lintu Namibiassa. image:Tockus_monteiri_(44).jpg|Aikuinen koiras Spitzkoppessa Namibiassa. image:Tockus monteiri00a.jpg|Kuva Finch-Davies. image:A monograph of the Bucerotidæ, or family of the hornbills (Plate LIII) BHL38534729.jpg|Kuva Keulemans. == Lähteet == == Aiheesta muualla == * Birdlife.org viitattu 7.3.2017 * Monteiro's hornbill - Species text in The Atlas of Southern African Birds Luokka:Sarvinokkalinnut
Don’t Come Easy

Don’t Come Easy on australialaislaulaja Isaiah Firebracen kappale, jolla hän edusti Australiaa Eurovision laulukilpailussa 2017. Kappaleen ovat kirjoittaneet David Musumeci, Anthony Egizii ja Michael Angelo. Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui kuudenneksi 160 pisteellä ja pääsi finaaliin. Finaalissa se sai 173 pistettä ja saavutti sijan 9. == Lähteet == Luokka:Australian euroviisuedustuskappaleet Luokka:Vuoden 2017 euroviisuedustuskappaleet
SAI KZ X

SAI KZ X (myös SAI KZ AOP) oli tanskalaisen Skandinavisk Aero Industrin valmistama yksimoottorinen tulenjohtokone, joka teki ensilentonsa syyskuussa 1951. == Historia == KZ VII:n pohjalta kehitetty KZ X esiteltiin vuonna 1951 ja kone teki ensilentonsa 29. syyskuuta samana vuonna. Myös mallitunnuksella KZ AOP tunnettu kone oli rungon osalta teräsputkirakenteinen, siipien ollessa puurakenteiset. Rakenteet oli pinnoitettu vanerilla ja kankaalla, ja tyypissä käytettiin edeltäjäänsä verrattuna tehokkaampaa voimalaitetta. SAI toimitti Tanskan armeijalle 12 KZ X:tä vuosina 1952–1953. Koneet kärsivät useista onnettomuuksista, mukaan lukien kolme maahansyöksyä. Kaikki 12 Tanskan armeijalle toimitettua konetta romutettiin 1950-puolivälin aikoihin, vaikka Ison-Britannian Farnborough’ssa tehdyt onnettomuustutkinnat osoittivat tyypin syyttömäksi niillä sattuneisiin onnettomuuksiin. KZ X jäi viimeiseksi tuotantoon päässeeksi Skandinavisk Aero Industrin konetyypiksi. Vain prototyyppi OY-AOL säästyi romutukselta. Se korjattiin lentokuntoiseksi muun muassa pidentämällä siipien kärkiväliä 10,35 metriin ja korvaamalla alkuperäinen peräsin uudella teräsputkirakenteisella. Muutostyöt nostivat koneen tyhjäpainoa 34 kilogrammaa. Korjattu kone teki ensimmäisen lentonsa 16 vuotta kestäneiden töiden jälkeen 18. lokakuuta 1994. == Tekniset tiedot == == Lähteet == == Aiheesta muualla == *KZ X -konetyyppi KZ & Veteranfly Klubbenin verkkosivuilla KZ 10 Luokka:Tanskalaiset ilma-alukset
Märta Donner

Märta Maria Donner (1. kesäkuuta 1922 Helsinki – 18. maaliskuuta 2013 Helsinki) oli suomalainen lastenneurologian erikoislääkäri ja Helsingin yliopiston dosentti. Hän tuli tunnetuksi kehitysvammaisten lasten hoidon ja diagnostiikan kehittäjänä toimiessaan Lastenklinikan lastenneurologian ja EEG:n erikoislääkärinä Helsingissä vuosina 1962–1977. Hän konsultoi vuoteen 1985 muiden sairaaloiden lastenneurologiapotilaiden hoitoa Länsi-Uudenmaan aluesairaalassa. Donnerin vanhemmat olivat professori Sven Donner ja lastentarhanopettaja Elsa Strengell. Donner aloitti lääketieteen opiskelut päästyään ylioppilaaksi vuonna 1940. Hän toimi jatkosodan aikana apusisarena Äänislinnassa ja apulaislääkärinä Pälksaaren sotasairaalassa vuonna 1944. Sodan jälkeen hän toimi lastenlääkärinä Diakonissalaitoksen psyykkisesti vammaisten lasten sairaalassa, nykyisessä Rinnekodissa, missä hänen isänsä toimi ylilääkärinä. Donner jatkoi opintojaan ja perehtyi lastenneurologiaan opintomatkoillaan Englannissa ja Ruotsissa. Hänen väitöskirjansa vuonna 1954 käsitteli mongoloidilasten biologiaa ja immunologiaa. Helsingin yliopistollisen keskussairaalan lastenklinikalle perustettiin lastenneurologiaan perehtyneen EEG-lääkärin virka. Donner nimettiin sen ensimmäiseksi haltijaksi, sillä hän oli alan ainoa asiantuntija Suomessa. Donner konsultoi kaikkia Lastenklinikan 13 osastoa ja poliklinikkaa, koska noin joka kymmenes kaikista potilaista kärsi jostakin neurologisesta ongelmasta. Tärkeimpiä ryhmiä olivat epilepsiapotilaat, kehitysvammaiset sekä erilaisista aivovammojen jälkitiloista kärsivät potilaat. Hän käynnisti epilepsiapotilaiden vastaanotot, jotka pian laajenivat neurologisiksi erikoisvastaanotoiksi. 1970-luvulla Donner siirtyi ensin lyhyeksi aikaa Pohjois-Karjalan keskussairaalan osastonlääkäriksi ja toimi 1978–1985 Länsi- Uudenmaan aluesairaalassa Tammisaaressa lastenneurologian osaston ylilääkärinä. Oman työnsä lisäksi hän konsultoi Samfundet Folkhälsanissa ja toimi lääkintöhallituksen asiantuntijana. Hän teki myös läheistä yhteistyötä pohjoismaisten lastenneurologien kanssa. Ansioistaan lastenneurologian kehittäjänä Donner sai 1986 professorin arvonimen. Lisäksi hän vaikutti kehitysvammaisten lasten puolestapuhujana. Vuonna 1967 hän perusti epävirallisen lastenneurologisen klubin, jossa alan lääkärit pitivät alustuksia. == Lähteet == * * ===Viitteet=== == Aiheesta muualla == * Donner, Märta, A Study of the immunology and biology of mongolism. 1954 (väitöskirja) * Helena Pihko, Raili Riikonen, Leena Tuuteri, Carina Wallgren-Petterson, Märta Donner 1922–2013 : teki vammaisista lapsista näkyviä // Helsingin Sanomat 19.4.2012 (muistokirjoitus) * S. Kivitie-Kallio, Historiikki : lastenneurologista yhdistyshistoriaa * S. L. Tuovinen, Pälksaari 1925–1945 : piirisairaala rajan tuntumassa – sairaala sodan jaloissa. 1999 * L. Tuuteri, Sata vuotta lasten sairaalahoitoa : Helsingin Lastenklinikka 1893–1993. 1993 Luokka:Suomalaiset neurologit Luokka:Suomalaiset professorin arvonimen saaneet Luokka:Vuonna 1922 syntyneet Luokka:Vuonna 2013 kuolleet
Mikey García

Mikey Garcia (s. 15. joulukuuta 1987 Kalifornia, Yhdysvallat) on amerikkalainen kevytsarjan nyrkkeilijä ja hallitseva WBC liiton maailmanmestari painoluokassaan. Aiemmin urallaan Garcia on ollut myös höyhensarjassa ja ylemmässä höyhensarjassa WBO liiton mestari. == Ammattiura == Garcia siirtyi ammattinyrkkeilijäksi vuonna 2006. Uransa alkuvuodet Garcia otteli lähinnä tuntemattomia iskijöitä vastaan. Vuonna 2011 Garcia pääsi NABF ja NABO littojen mestaruusotteluun Matt Remillardia vastaan voittaen tämän luovutusvoitolla kymmenennen erän jälkeen.http://boxrec.com/media/index.php?title=Fight:1569616 Vuonna 2013 Garcia kohosi WBO liiton maailmanmestariksi lääkärin keskeyttäessä Orlando Salidoa vastaan käydyn ottelun kahdeksannen erän jälkeen.http://boxrec.com/media/index.php?title=Fight:1752440 Vuonna 2017 Garcia kohosi kevytsarjan WBC liiton maailmanmestariksi tyrmäämällä Dejan Zlaticanin kolmannessa erässä. == Lähteet == Luokka:Yhdysvaltalaiset nyrkkeilijät Luokka:Vuonna 1987 syntyneet Luokka:Elävät henkilöt
Jerzens

Jerzens on noin tuhannen asukkaan kunta Tirolin osavaltiossa Itävallassa. Jerzens sijaitsee Pitztalin laaksossa Ötztalin Alpeilla. Jerzens muodostuu useasta kylästä. Varsinainen Jerzensin kylä sijaitsee noin kilometrin korkeudessa Alppien rinteillä Pitzejoen itäpuolella. Keskustasta nousee kiemurteleva tie 1 500 metrin korkeuteen Hochzeigerin laskettelukeskukseen. Tien varrella sijaitsevat kylät Oberfeld, Haag, Lanchwies, Kaitanger ja Liss. Alppipurot Haselbach, Dorfbach ja Mühlbach laskevat vuorilta kunnan keskustan halki Pitzeen. Jerzensin kuntaan kuuluvat myös Pitzen länsipuolelta kylät Schön, Schönlarch, Kienberg ja Graslehn. Niitä halkovat alppipurot Schildbach ja Klausbach. Hieman etelämpänä Pitzenin varrella sijaitsevat kylät Wiesle, Ritzenried ja Rablesau. Jerzensin alueella on laajoja sembramäntymetsiä, joista kunta on paikallisesti tunnettu. Kunnan alueelta on tehty pronssikautisia löydöksiä. Varhaisin maininta Jerzensistä on vuodelta 1313, jolloin se oli yksi Imstiin kuuluvista kylistä. Oma pitäjä Jerzensistä tuli vuonna 1650. 1900-luvulla Jerzens lähikuntineen alkoi hiljentyä ja väkiluku vähentyä, kunnes 1960-luvulla sinne avattiin Hochzeigerin laskettelukeskus, joka on nykyisin alueella merkittävä työllistäjä. ==Lähteet== == Aiheesta muualla == Luokka:Tirolin kunnat
Harri Johannesdahl

Harri Johannesdahl (s. 22. elokuuta 1961) on suomalainen yritysjohtaja ja yrittäjä, joka toimii tällä hetkellä toimitusjohtajana petrokemian teknologiaa kehittävässä Coolbrook Oy:ssä. Coolbrook Oy kertoi helmikuussa 2017 saaneensa Tekesiltä 3,6 miljoonan euron rahoituksen etyylikrakkaukseksi kutsutun muoviteknologiainnovaation kehittämiseen. Johannesdahl toimii myös Business Analystinä mobiili- ja Facebook- pelejä valmistavassa Namida Diamond Factory Oy:ssä. Sekä Coolbrook Oy:n että Namida Diamond Factory Oy:n hallituksen puheenjohtajana toimii Ilpo Kuokkanen. Johannesdahl on aiemmin toiminut johto- ja kehitystehtävissä suomalaisissa internet- ja teleoperaattoriyrityksissä ja liikkeenjohdon ja erityisesti startup-yritysten konsulttina omassa, vuonna 2002 perustamassaan Johannesdahl Yhtiöt -yrityksessään. Johannesdahl oli 1990-luvun lopulla mukana perustamassa Saunalahti Groupia (aikaisemmin Jippii Group Oyj, sitä ennen Saunalahden Serveri), joka oli suomalainen internet- ja teleoperaattori. Johannesdahl toimi Jippii Groupin toimitusjohtajana vuoteen 2001 asti. Koulutukseltaan Johannesdahl on kauppatieteiden maisteri. == Jippii-yhtiön oikeudenkäynti == Johannesdahl on aiemmin ollut esillä julkisuudessa niin kutsutun Jippii-jutun, vuosia kestäneen oikeusprosessin yhteydessä. Oikeusprosessin aikana Helsingin hovioikeus tuomitsi Johannesdahlin ja silloisen Jippii Group Oyj:n (nykyinen Saunalahti Group) hallituksen puheenjohtajan Ilpo Kuokkasen vankeuteen 2000-luvun alussa tapahtuneista pörssirikoksista. Johannesdahl tuomittiin ehdottomaan vankeuteen vuodeksi ja kymmeneksi kuukaudeksi. Joulukuussa 2012 Helsingin hovioikeus vapautti Johannesdahlin ja Kuokkasen kaikista syytteistä. 6\. kesäkuuta 2013 korkein oikeus päätti olla antamatta valituslupaa hovioikeuden päätöksestä, joten se jäi voimaan. Suomen valtio joutui maksamaan yli 4 miljoonaan euroon nousseet oikeudenkäyntikulut. == Lähteet == Luokka:Suomalaiset yritysjohtajat Luokka:Vuonna 1961 syntyneet Luokka:Elävät henkilöt
Transaktiomuisti

Transaktiomuisti on tietotekniikassa termi laitteistopohjaiselle tuelle tietokoneen muistin käsittelylle transaktioiden avulla. Termi on verrattavissa tietokantamoottorien käyttämälle transaktiomekanismille, mutta ohjelmiston sijaan kyse on suorittimen ja muistipiirien toimintaan liittyvästä ratkaisusta. Ohjelmistopohjaiset ratkaisuvat ovat olleet liian hitaita todelliselle toteutukselle. Toimintamekanismit ovat best effort perusteisia ja takeita lukituksen välttämiselle ei ole. Tavoitteena tekniikan toteuttamisella laitteistossa on rinnakkaisuuden tuottamien ongelmien yksinkertaisempi ja tehokkaampi ratkaisu. Varhaiset suunnitelmat perustuivat lukituksen väistämiseen (). == Ongelmakohtia == Transaktiomuisti ei ratkaise kaikkia ohjelmistokehityksen ongelmia: * ei deadlockia, mutta sen sijaan livelock mahdollinen * reaaliaikasuustakeiden puuttuminen * kaikki algoritmit eivät sovellu rinnakkaisuuteen * mobiilialustoilla hukattu energia spekulaation epäonnistuessa == Toteutukset == Yksi varhaisimmista käyttökohteista tekniikalle oli Transmetan suorittimissa, mutta käyttö oli rajattu suorittimen sisäiseen toimintaan. AMD on ehdottanut Advanced Synchronization Facility (ASF) käskykantalaajennuksen x86-64 arkkitehtuuriin. Intelillä on vastaavasti Transactional Synchronization Extensions (TSX) laajennus. IBM Blue Gene/Q tietokoneessa on vuodesta 2011 lähtien Power-arkkitehtuurin POWER8-suorittimissa tuki transaktiomuistille. QEMUn kehittäjät ovat esittäneet transaktiomuistin käyttöön synkronointimekanismia muistuttavan rajapinnan. == Lähteet == Luokka:Tietotekniikka
Lapset pienet, laulakaa

Lapset pienet, laulakaa on hengellinen joululaulu, jonka tekstin on kirjoittanut Aatu Laitinen. Laulun sävelmä on suomalainen toisinto. Laulu on käännetty ruotsiksi, ja sen sanat alkavat "Alla barn, kom med och sjung" (Sions sånger 2008). Amerikan lestadiolaiset laulavat laulua sanoilla "Little children, sing a song" (Songs and Hymns of Zion nro 52). Luokka:Suomalaiset hengelliset joululaulut
Nyt käymme, Jeesus, toivoen

Nyt käymme, Jeesus, toivoen on Väinö Havaksen hengellinen joululaulu (1939). Sen melodian on tehnyt Jaakko Linjama (Siionin laulut nro 13). Laulu löytyy myös ruotsinkielisten rauhansanalaisten laulukirjasta numerolla 13. Laulu, joka alkaa sanoilla "Till dig, o Jesus, nu vi går" (käännös Gerda Snellman), on kokoelmassa saanut melodiakseen Armas Maasalon sävelmän, joka on tuttu virrestä "Me lapset pienet riennämme". Luokka:Suomalaiset hengelliset joululaulut Luokka:Vuoden 1939 kappaleet Luokka:Lestadiolainen kulttuuri
Tietokantamoottori

Tietokantamoottori on tietokannan käsittelyyn tarkoitettu ohjelmisto, joka hallinnoi tietojen säilömistä sekä toteuttaa rajapinnan tai kommunikaatiomekanismin sovelluksille tietokannan tietojen käyttöön. Tietokantamoottoria usein käytetään rinnakkaisena terminä tietokantapalvelimelle tai tietokannan hallintajärjestelmälle, mutta nämä ovat usein myös eri käsitteitä. Tietokantojen hallintajärjestelmät () voi käsittää useita erillisiä ohjelmia ja ne voivat olla korkeamman tason hallinnointisovelluksia, jotka ottavat yhteyden tietokantamoottoriin. Osa tietokantamoottoreista ovat nk. sulautettuja moottoreita, jotka on tarkoitettu liitettäväksi suoraan osaksi jotain muuta ohjelmaa ja näihin ei välttämättä ole tarjolla ulkoisia liityntöjä tai ne ovat valinnaisia. == Tietokantamoottoreita == Nimi Lisenssi Transaktiotuki Aria GPL Ei Falcon GPL Kyllä InnoDB GPL Kyllä MyISAM GPL Ei InfiniDB CPL Ei TokuDB GPL Kyllä WiredTiger GPL Kyllä XtraDB GPL Kyllä RocksDB BSD Kyllä Lisäksi on tyyppejä kuten sulautettu tietokanta ja muistitietokanta (in-memory database). Luokka:Tietokantojen hallintajärjestelmät
Hengessä katson vaivaasi, Jeesus

Hengessä katson vaivaasi, Jeesus on Matti Suon teksti, joka pohjautuu samalla melodialla laulettavaan ruotsalaiseen hengelliseen lauluun Ristiä kantaa, verta hän vuotaa (Böjd under korset, sargad och blodig). Alkuperäisen laulun sävelmän ja tekstin on kirjoittanut Joël Blomqvist. Matti Suon tekstiä ovat uudistaneet Hannes Holma (1975) sekä Inkeri Karvonen (2014). Laulu löytyy Siionin lauluista numerolla 38. Blomqvistin alkuperäisteksti löytyy Sions Sånger-kokoelmasta, Siionin matkalauluista sekä Siionin kanteleesta. Luokka:Musiikkikappaleet Luokka:Lestadiolainen kulttuuri
Sions Sånger

Sions sånger (2008) on uusin versio ns. itälestadiolaisten eli ruotsinkielisten rauhansanalaisten laulukirjasta. Kirja julkaistiin marraskuussa 2008 ja se sisältää 355 hengellistä laulua. Kirjaa käyttävät LLF:n (Laestadianernas Fridsföreningars Förbund) kuuluvat suomenruotsalaiset rukoushuoneyhdistykset ja rauhanyhdistykset yhdessä Ruotsin rukoushuoneyhdistysten kanssa. Luokka:Lestadiolainen kulttuuri Luokka:Laulukirjat
SAI KZ G I

SAI KZ G I oli tanskalainen yksipaikkainen alkeiskoulutukseen käytetty purjelentokone, joka lensi ensilentonsa vuonna 1943. == Historia == Tanskalaisilla purjelentopiireillä oli 1940-luvun alulla merkittävä tarve yksipaikkaiselle koulutuspurjelentokoneelle, joka voisi korvata alkeiskoulutksessa tuolloin käytetyt saksalaiset Zögling ja SG 38 -purjekoneet. Konetyypin piti olla riittävän yksinkertainen, jotta useat sodan aikana perustetut purjelentokerhot onnistuisivat koneen rakentamisessa. Hanke lähti etenemään, kun Tuborgin säätiö lähti rahoittamaan vuonna 1942 kahden koulutuspurjekoneen kehitystä. Näistä toinen oli yliopistotaustaisen Polyteknisk Flyvegruppen ja toinen Skandinavisk Aero Industrin kehittämä. Polyteknisk Flyvegruppen Polyt I -kone valittiin lopulta syyskuussa 1943 toteutettujen lentokokeiden jälkeen jatkokehitettäväksi, ja G I:n tuotanto jäi vain yhteen prototyyppiin, joka sai rekisteritunnuksen OY-54 ja myöhemmin OY- ASX. G I oli puurakenteinen ja sen siivet ja peräsinpinnat oli pinnoitettu kankaalla ja tuettu muihin rakenteisiin kiinnittyvillä naruilla. Koneessa oli täysin avoin ohjaamo. Lentäjän kannalta ratkaisu oli hieman epämukava, mutta asia ei ollut ongelma, sillä lennot eivät tyypilliseti kestäneet kahta minuuttia pidempään. Ohjaamossa ei ollut myöskään minkäänlaisia mittareita, joista ohjaaja näkisi lentokorkeuden tai nopeuden. Kone palveli vuoteen 1951 Dansk Svæveflyver Unionin () koulutuslentotoimintaa, kunnes kone vaurioitui sakattuaan Vandelissa heinäkuussa 1951. Koneen korjasi onnettomuuden jälkeen søborgilainen Bent Halling, ja sitä käytti vuosina 1955–1959 Ringsted svæveflyveklub (suom. Ringstedin purjelentokerho). Konetta säilytettiin useita vuosia Kalundbandin lentokentällä, kunnes se siirrettiin Dansk Veteranflysamlingille (nyk. Tanskan ilmailumuseo) vuonna 1984. Kone restauroitiin lentokuntoiseksi vuonna 1990. == Tekniset tiedot == == Lähteet == == Aiheesta muualla == KZ G 1 Luokka:Tanskalaiset purjelentokoneet Luokka:1940-luvun purjelentokoneet
Herra Jeesus verellänsä

Herra Jeesus verellänsä on Pekka Fredrik Lappalaisen vuonna 1908 muokkaama, tuntemattoman suomalaisen tekijän hengellinen lauluteksti. Sävel on suomalainen kansansävelmä.Herra Jeesus verellänsä, Lähetyshiippakunta Laulu on tunnettu erityisesti lestadiolaisen herätysliikkeen piirissä. Laulu on sanoitettu myös ruotsiksi nimellä "Med sitt blod på långfredagen (Sions Sånger nro 32), käännöksen tekijää ei tunneta. Se on myös Norjan kirkon virsikirjassa, pääsiäisajan virsien osastossa virsi 201, norjaksi ”Herren Jesus har med blodet” kveeniksi ”Herra Jeesus verellänsä” ja sen sävelmänä on kveeniläinen kansansävelmä. ==Julkaisuissa== * Siionin laulut nro 246 ==Ruotsinkielinen teksti== *Nro 129 Sions Sånger 1951 *Nro 23 Sions Sånger 1981, otsikko "Från Getsemane till Golgata". *Nro 26 Sions Sånger och Psalmer == Lähteet == Luokka:Lestadiolainen kulttuuri Luokka:Virret
Uskossa, Jeesus, katson

Nyt uskossa mä katson on tuntemattoman runoilijan tekemä pääsiäisajan lauluteksti 1700-luvulta, jota on uudistanut ja säkeistöt 4–6 lisännyt Juho Ranginen vuonna 1884. Laulun sävelmän on tehnyt Frans Petter Krank. Laulu löytyy myös ruotsiksi sanoilla 'I tron jag ser din pina'. Amerikan vanhoillislestadiolaiset laulavat laulua sanoilla 'In faith I now behold Thee'. ==Julkaistu== * Siionin laulut nro 28 * Virsikirja ja Hengellisiä lauluja nro 646 * Sions Sånger nro 40 * Sions Sånger och Psalmer nro 6 * Songs and Hymns of Zion Luokka:Lestadiolainen kulttuuri Luokka:Musiikkikappaleet
Sulfataasit

Sulfataasit ovat hydrolaaseihin kuuluvia entsyymejä. Ne katalysoivat sulfaattiesterien, sulfonaattiesterien ja sulfamaattien hydrolyysiä alkoholeiksi tai amiineiksi ja sulfaatti-ioneiksi. Ryhmän entsyymien EC-numero on muotoa EC 3.1.6.x. Sulfataaseja esiintyy niin esi- kuin aitotumaisissakin eliöissä ja ne säätelevät useiden biologisesti tärkeiden prosessien toimintaa. Sulfataasien substraattikirjo on laaja ja substraatteja ovat niin aromaattiset kuin alifaattisetkin sulfaatit, sulfonaatit tai sulfamaatit. Tärkeän ryhmän muodostavat hiilihydraattisulfaatteja esimerkiksi glykosaminoglykaaneja hydrolysoivat entsyymit. Eri substraatteja katalysoivien ja eri eliöluokissa esiintyvien entsyymien rakenteessa ja toiminnassa on huomattavia yhtenäisyyksiä. Niitä on jopa niin paljon, että kaikkien sulfataasien alkuperän katsotaan olevan yhteinen. Tärkeä yhteneväisyys on muun muassa aktiivisen kohden formyyliglysiiniaminohappo, joka osallistuu hydrolyysimekanismiin. Tämä formyyliglysiiniaminohappo muodostuu sulfataaseihin translaation jälkeen kysteiiniaminohaposta. ==Lähteet== Luokka:Hydrolaasit
Pääsiäinen koitti

Pääsiäinen ompi suuri juhlamme on Heikki Jussilan lauluteksti vuodelta 1916. Laulun melodia on toisinto virren 457 'Kiitetty nyt olkoon' (ruotsalainen 1697) melodiasta. Laulu on käännetty ruotsiksi (Påskens stora högtid) sekä englanniksi (Easter is our day of great festivity). Laulu on tunnettu lestadiolaisen herätysliikkeen piirissä. Luokka:Vuoden 1916 kappaleet Luokka:Lestadiolainen kulttuuri
This Is Love (Demyn kappale)

This Is Love on kreikkalaislaulaja Demyn esittämä kappale, jolla hän edusti Kreikkaa vuoden 2017 Eurovision laulukilpailussa. Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui kymmenenneksi 115 pisteellä ja pääsi finaaliin. Finaalissa se sai 77 pistettä ja saavutti sijan 19. == Lähteet == Luokka:Kreikan euroviisuedustuskappaleet Luokka:Vuoden 2017 euroviisuedustuskappaleet
Maitotyttö

Maitotyttö on taidemaalari Albert Edelfeltin maalaama öljyvärityö kankaalle vuodelta 1889. Teos tunnetaan myös nimillä La laitière ja Maidontuoja. Maalauksen korkeus on 73,5 ja leveys 60,5 senttimetriä. Teos esittää soutavaa nuorta naista veneessä ja hänellä on kyydissään maitotonkka. Albert Edelfelt maalasi työn Haikossa. Maalaus oli ollut saman ranskalaisen suvun omistuksessa 1900-luvun alusta lähtien ja se myytiin vuonna 2016 huutokauppakamari Sothebyn huutokaupassa yksityiskokoelmaan. == Lähteet == ==Kirjallisuutta== * Luokka:Albert Edelfeltin maalaukset
Spatiaalinen tietokanta

Spatiaalinen tietokanta (Spatial Database) on tietokanta, joka on tarkoitettu ja räätälöity spatiaalisen (tilallisen) tiedon tallentamiseen ja käsittelyyn. Spatiaalinen tietokantajärjestelmää voidaan käyttää esimerkiksi kolmiulotteisten kappaleiden tietojen tallentamiseen, jota tavallisimmat tietokantajärjestelmät eivät tue. Spatiaalista tietoa koskeva standardi on ISO 19125. Spatiaalisia tietokantoja käytetäänkin useimmiten mm. maantieteellisen ja kartografisen tiedot tallentamiseen, kuten teiden, järvien, talojen sijainti- ja ominaisuustietojen tallentamiseen. Spatiaaliselle tietokannalle keskeisimpiä ominaisuuksia on sen tarjoamat tietotyypit (millaista tietoa voidaan tallentaa), indeksointimenetelmät (esim. R-puu) ja useat erilaiset spatiaaliset funktiot (esimerkiksi etäisyyden laskeminen tai koordinaattimuunnokset). Spatiaaliset funktiot voivat esimerkiksi laskea alueiden (polygons) pinta-alaa tai selvittää esimerkiksi, risteävätkö alueet keskenään. ==Lähteet== Luokka:Tietokannat Luokka:Tietojenkäsittelytiede Luokka:Geoinformatiikka
Urs Kuratle

Urs Kuratle (s. 8. lokakuuta 1968)GoogleBooks on sveitsiläinen entinen Sauberin Formula 1 -tallin mekaanikko. Kuratle aloitti uransa mekaanikkona Sauberilla vuonna 1993. Vuodesta 1999 lähtien hän toimi tallin päämekaanikkona, jatkaen tehtävässään myös tallin muututtua BMW Sauberiksi vuonna 2006. Hän lopetti työt Sauberilla maaliskuussa 2013.Linkedin == Lähteet == Luokka:Formula 1 -tallien työntekijät Luokka:Vuonna 1968 syntyneet Luokka:Elävät henkilöt Luokka:Sveitsiläiset henkilöt
Traktor Arena

Traktor Arena on vuonna 2009 avattu monitoimiareena, joka sijaitsee Tšeljabinskin kaupungissa, Venäjällä. Traktor Arena toimii KHL-seura Traktor Tšeljabinskin kotiareenana, mutta areenalla järjestetään myös erilaisia tapahtumia ja kisoja. Sen katsojakapasiteetti on 7 500 ihmistä. Luokka:Venäjän jäähallit
Maarit Aarni-Sirviö

Maarit Aarni-Sirviö (s. 1953) on suomalainen hallitusammattilainen, joka on toiminut muun muassa Vattenfallin, Berendsenin, Ponssen, Rautaruukin ja Wärtsilän hallituksissa. Hän on aiemmin toiminut erilaisissa johtotehtävissä petrokemian yrityksessä Borealisissa. Aarni-Sirviö oli Rahapajan toimitusjohtaja vuosina 2008–2010. Hän on myös Directors’ Institute Finlandin (DIF) pääsihteeri. Koulutukseltaan hän on diplomi-insinööri ja Executive MBA. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1953 syntyneet Luokka:Elävät henkilöt
Sciophila holopaineni

Sciophila holopaineni on vuonna 2017 nimetty sienisääskiin kuuluva hyönteislaji. Sen kuvasi ja nimesi Metsähallituksen suojelubiologi Jukka Salmela Nightwish-yhtyeen johtohahmona tunnetun Tuomas Holopaisen mukaan. Lajikuvaus julkaistiin Biodiversity Data Journal -lehdessä seitsemän muun uuden sienisääskilajin kanssa. Löytäjä ehdottaa lajille suomenkielistä nimeä tuomaanvarjokainen. S. holopaineni tunnetaan vain itäisestä Lapista Savukosken Törmäojan Natura-alueelta sekä Venäjän Karjalasta läheltä Vienanmerta, ja se viihtyy varjoisissa ympäristöissä. == Lähteet == Luokka:Sienisääsket
Bullitt Group

Bullitt Group on brittiläinen elektroniikkayhtiö. Se kehittää, valmistuttaa ja markkinoi kestäviä puhelimia tunnettujen brändien nimillä. Bullitt Group perustettiin 1. kesäkuuta 2009 Readingissa. Sillä on toimipisteitä Britannian lisäksi Shenzhenissa ja New Yorkissa. Bullit Group on tehnyt puhelimia Caterpillarin, Kodakin ja Land Roverin nimillä. == Lähteet == == Aiheesta muualla == * Verkkosivut Luokka:Brittiläiset yritykset Luokka:Matkapuhelinvalmistajat‎
Pantestudines

Pantestudines on ryhmä johon kuuluvat kaikki tetrapodit jotka ovat läheisempää sukua kilpikonnille kuin muille eläimille. Se sisältää sekä nykyiset kilpikonnat (Testudines) että kaikki niiden sukupuuttoon kuolleet sukulaiset. == Luokittelu == == Lähteet == Luokka:Kilpikonnat Luokka:Esihistorialliset matelijat
Roottaus

Roottaus eli roottaaminen ( tai root) on prosessi, joka antaa Android-laitteen käyttäjälle root-oikeudet laitteeseensa. Se tarkoittaa oikeuksia lukea ja muuttaa kaikkia Android-laitteen tietoja. Roottaamisen voi tehdä joko siihen tarkoitetulla sovelluksella tai lataamalla laitteeseensa Androidista muokatun version, joka sisältää root-oikeudet. Rootatun laitteen roottauksen voi poistaa, mutta se palauttaa laitteen useimmiten tehdasasetuksiin. Roottaamista verrataan usein iOS-laitteiden jailbreakkaamiseen. == Hyödyt == Roottaus mahdollistaa muun muassa seuraavat asiat: * Bloatwaren poistaminen * Laitevalmistajan käyttöjärjestelmään tekemien kustomointien poistaminen * Mainosten estäminen * Suorittimen yli- tai alikellottaminen muokatuilla kerneleillä * Sovellusten käyttöoikeuksien hallinta * Käyttöjärjestelmäpäivitykset heti niiden ilmestettyä ja senkin jälkeen, kun laitteen valmistaja ei niitä enää tarjoa * Helppo varmuuskopioiminen == Riskit == Roottaus aiheuttaa joitakin turvallisuusriskejä, mutta ei yleistä käsitystä vastaan poista Euroopassa myydyn laitteen takuuta.Directive 1999/44/EC of the European Parliament and of the Council of 25 May 1999 on certain aspects of the sale of consumer goods and associated guarantees. Eur-lex-europa.eu. Epäonnistuessaan se voi muuttaa laitteen lopullisesti käyttökelvottomaksi, mutta tämä riski on hyvin pieni. Rootattava laite ja roottaamisessa mahdollisesti apuna käytettävä tietokone kannattaisi aina ladata täyteen ennen roottaamista. == Lähteet == == Aiheesta muualla == * Laaja tietopaketti roottaamisesta Luokka:Android
Anita Lehikoinen

Anita Irmeli Lehikoinen (s. 27. huhtikuuta 1959 Riihimäki) on opetus- ja kulttuuriministeriön (OKM) kansliapäällikkö.Anita Lehikoinen. 375 humanistia, Helsingin yliopisto. Viitattu 7.3.2017 Lehikoinen on valmistunut filosofian maisteriksi Helsingin yliopistosta 1987 pääaineenaan englantilainen filologia. Hän tuli opetusministeriön palvelukseen vuonna 1989 ja on toiminut korkeakoulu- ja tiedepolitiikan tehtävissä. Lehikoinen oli opetus- ja kulttuuriministeriön korkeakoulu- ja tiedepolitiikan osaston ylijohtaja vuosina 2012–2013 ja sen jälkeen kansliapäällikkö. Hän sai Pallas Athene -palkinnon luovan osaamisen edistämisestä helmikuussa 2019. Lehikoinen on SDP:n jäsen. Hänet nimitettiin alun perin kansliapäällikön virkaan opetusministeri Jukka Gustafssonin esityksestä. == Lähteet == Luokka:Opetus- ja kulttuuriministeriön kansliapäälliköt Luokka:Vuonna 1959 syntyneet Luokka:Elävät henkilöt
Les Palmes de monsieur Schutz

Les Palmes de monsieur Schutz (kirjoitusasuna myös Les Palmes de M. Schutz) on vuonna 1997 ensi-iltansa saanut Claude Pinoteaun ohjaama ranskalainen elämäkerrallinen draamakomediaelokuva, jonka pääosia näyttelevät Isabelle Huppert, Charles Berling ja Philippe Noiret. Elokuva perustuu Jean-Noël Fenwickin samannimiseen palkittuun näytelmään Les Palmes de monsieur Schutz (1989), jonka pohjalta Fenwick, Claude Pinoteau ja Richard Dembo sovittivat elokuvan käsikirjoituksen. Elokuvan tuottajana oli Emmanuel Schlumberger. Nobelin fysiikanpalkinnoilla palkitut fyysikot Pierre-Gilles de Gennes ja Georges Charpak esiintyvät elokuvassa cameorooleissa. == Juoni == Les Palmes de monsieur Schutz sijoittuu 1800-luvun loppuun ja 1900-luvun alkuun ja kertoo tutkijoiden, Marie (Isabelle Huppert) ja Pierre Curien (Charles Berling), elämistä, urista ja löydöistä radioaktiivisuuden saralla. == Näyttelijät == == Tuotanto == Les Palmes de monsieur Schutzin kuvaukset alkoivat 16. syyskuuta 1996 ja päättyivät marraskuussa 1996. Elokuva kuvattiin Pariisissa 5 980 000 euron budjetilla. Elokuvan tuotantoyhtiöinä olivat France 2 Cinéma, French Productions, L Films, StudioCanal ja Sofineurope. == Julkaisu == Les Palmes de monsieur Schutz sai ensi-iltansa Ranskassa 9. huhtikuuta 1997 ja oli AMLF:n teatterilevittämä. Elokuva keräsi Ranskassa teatterikierroksensa aikana 303 345 katsojaa. == Lähteet == == Aiheesta muualla == * * * Les Palmes de monsieur Schutz AlloCinéssä * Les Palmes de monsieur Schutz UniFrancessa Luokka:Vuoden 1997 ranskalaiset elokuvat Luokka:Ranskalaiset draamakomediaelokuvat Luokka:Elämäkertaelokuvat Luokka:Näytelmiin perustuvat elokuvat
Uolevi Helle

Peippo Uolevi Helle (25. huhtikuuta 1912 Jyväskylä – 1. helmikuuta 1971 Helsinki) oli suomalainen diplomi-insinööri, joka toimi Suomen Rahapajan johtajana vuosina 1948–1958.Kuolleita (maksullinen artikkeli) Helsingin Sanomat 17.2.1971, HS Aikakone. Viitattu 12.3.2018. Helle kirjoitti ylioppilaaksi 1930 ja valmistui diplomi-insinööriksi 1936. Hän oli puolustusvoimien palveluksessa vuosina 1939–1948, kunnes sai nimityksen Rahapajan johtajaksi. Vuonna 1959 Helle sai syytteen väärän rahan valmistuksesta, virkavirheestä ja kavalluksesta. Syytteen mukaan hän oli lyöttänyt luvattomasti 75 pennin hopearahoja ja yhden markan kuparirahoja sekä muistomitalia, josta hän sai itselleen taloudellista hyötyä. Jouduttuaan eroamaan Rahapajan johdosta Helle toimi agentuuriliike Din Oy:n palveluksessa vuoteen 1970. ==Lähteet== Luokka:Valtionlaitosten johtajat Luokka:Vuonna 1912 syntyneet Luokka:Vuonna 1971 kuolleet
Saksan liittopäivävaalit 1949

Saksan liittopäivävaalit 1949 järjestettiin Saksan liittotasavallassa 14. elokuuta 1949. Kyseessä olivat maan ensimmäiset liittopäivävaalit. Vaaleissa 24 495 614 äänestäjää valitsi liittopäivien kaikki 402 jäsentä.Election Resources on the Internet: Elections to the German Bundestag Viitattu 7.3.2017. Vaalien jälkeen Saksan liittokansleriksi nimitettiin kristillisdemokraatti Konrad Adenauer. == Tulokset == Puolue Liittopäiväedustajat Äänimäärä Ääniosuus Saksan kristillisdemokraattinen unioni ja Baijerin kristillissosiaalinen unioni 139 7 359 084 31,0 % Saksan sosiaalidemokraattinen puolue 131 6 934 975 29,2 % Vapaa demokraattinen puolue 52 2 829 920 11,9 % Baijeri-puolue 17 986 478 4,2 % Saksalainen puolue 17 939 934 4,0 % Saksan kommunistinen puolue 15 1 361 706 5,7 % Talouden jälleenrakennusliitto 12 681 888 2,9 % Keskustapuolue 10 727 505 3,1 % Saksan oikeistopuolue 5 429 031 1,8 % Etelä-Schleswigin äänestäjäliitto 1 75 388 0,3 % Sitoutumattomat 3 1 141 647 4,8 % Muut 0 264 842 1,1 % == Lähteet == luokka:Saksan liittopäivävaalit Luokka:1949
Painonnoston Suomen-mestaruuskilpailut 2014

Painonnoston Suomen-mestaruuskilpailut 2014 kilpailtiin 22.–23. helmikuuta 2014 Parkanossa Parkanon urheilutalolla. Järjestävänä seurana toimi Parkanon Puntti. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 56 kg Arto Lähdekorpi 178 kg (82 kg + 96 kg) Tommi Rinne 166 kg (75 kg + 91 kg) Joonas Kankaanpää 161 kg (75 kg + 86 kg) 62 kg Toni Lintula 217 kg (95 kg + 122 kg) Jyrki Welling 199 kg (87 kg + 112 kg) Samuli Pirkkiö 196 kg (90 kg + 106 kg) 69 kg Mikko Kuusisto 249 kg (112 kg + 137 kg) Juho Seipäjärvi 242 kg (105 kg + 137 kg) Pasi Hirttiö 238 kg (112 kg + 126 kg) 77 kg Jere Johansson 260 kg (116 kg + 144 kg) Antti Hyry 256 kg (113 kg + 143 kg) Jesse Nykänen 255 kg (115 kg + 140 kg) 85 kg Milko Tokola 320 kg (144 kg + 175 kg) Iiro Hartikainen 288 kg (131 kg + 157 kg) Toni Grönman 260 kg (120 kg + 140 kg) 94 kg Eero Retulainen 328 kg (145 kg + 183 kg) Rikhard Pirkkiö 291 kg (134 kg + 157 kg) Kimmo Lehtikangas 285 kg (131 kg + 154 kg) 105 kg Miika Antti- Roiko 357 kg (157 kg + 200 kg) Juho Vesterinen 296 kg (130 kg + 166 kg) Petri Lindfors 276 kg (120 kg + 156 kg) yli 105 kg Eero Oja 338 kg (150 kg + 188 kg) Antti Niiranen 280 kg (125 kg + 155 kg) Juuso Tuulinen 256 kg (114 kg + 142 kg) ===Naiset=== Sarja Kultaa Kultaa Hopeaa Hopeaa Pronssia Pronssia 48 kg Laura Niemelä 118 kg (55 kg + 63 kg) Tea Suojanen 110 kg (49 kg + 61 kg) Siri Sytelä 106 kg (48 kg + 58 kg) 53 kg Päivi Aho 150 kg (66 kg + 84 kg) Sini Kukkonen 149 kg (65 kg + 84 kg) Taru Itäpelto 125 kg (56 kg + 69 kg) 58 kg Jenni Puputti 169 kg (79 kg + 90 kg) Pauliina Utoslahti 151 kg (68 kg + 83 kg) Essi Koskinen 146 kg (62 kg + 84 kg) 63 kg Anna Everi 187 kg (87 kg + 100 kg) Sanna Savolainen 155 kg (70 kg + 85 kg) Eija Mustasaari 140 kg (61 kg + 79 kg) 69 kg Anni Vuohijoki 179 kg (78 kg + 101 kg) Minna Nauha 157 kg (72 kg + 85 kg) Johanna Ylinen 145 kg (65 kg + 80 kg) 75 kg Meri Ilmarinen 208 kg (97 kg + 111 kg) Elle Myllykoski 148 kg (63 kg + 85 kg) Mari Paananen 138 kg (60 kg + 78 kg) yli 75 kg Mirka Viitamäki 164 kg (67 kg + 97 kg) Heidi Horelli 145 kg (60 kg + 85 kg) Essi Viitikko 131 kg (61 kg + 70 kg) Lähde == Lähteet == 2014 Luokka:Vuoden 2014 urheilu Luokka:Parkanon urheilu
Jack Carson

John Elmer "Jack" Carson (s. 27. lokakuuta 1910 Carman, Manitoba, Kanada – 2. tammikuuta 1963 Los Angeles, Kalifornia, Yhdysvallat) oli kanadalaissyntyinen yhdysvaltalainen näyttelijä, tanssija, laulaja ja koomikko. Carson aloitti uransa New Yorkin Broadway-musikaalien tanssijana ja alkoi lahjakkuutensa ansiosta pian saada tarjouksia televisiotöistä ja lihaksikkaan kehonsa ansiosta yökerhojen voimailunumeroista. Hän saapui 1930-luvun puolivälissä Hollywoodiin, jossa hänelle kehkeytyi yli kahden vuosikymmenen pituinen ura. Hänen uransa alkoi pikkurooleilla mm. western- ja komediaelokuvissa, esim. elokuvassa Ei mikään enkeli (1939). Carson siirtyi 1940-luvun alussa Warner Bros. -yhtiöön, jossa hän sai muistettavampia rooleja tulkittavakseen. Carsonilla oli miessivurooleja muun muassa elokuvissa Arsenikkia ja vanhoja pitsejä (1944), Mildred Pierce – amerikkalainen nainen (1945) sekä seuraavalla vuosikymmenellä elokuvissa Tähti on syntynyt (1954) ja Kissa kuumalla katolla (1958). Lisäksi Carson parodioi itseään musikaalikomediassa Tähdenlento Hollywoodissa (1949). Kaiken kaikkiaan suurikokoinen ja jouheva Carson ennätti tekemään yli sata elokuva- ja televisioroolia vuosina 1937–1962. Hän oli naimisissa neljästi, ja avioliitostaan Kay St. Germain Wellsin kanssa (1940-1950) hänellä oli kaksi lasta. Carson kuoli vatsasyöpään tammikuussa 1963. Jack Carson sai uraltaan kaksi tähteä Hollywood Walk of Famelle. == Valikoitu filmografia == *Kulissien takana (1937) *Hätä ei lue lakia (1938) *Hänen salainen vaimonsa (1938) *Ihanaa on elää (1938) *Mr. Smith lähtee Washingtoniin (1939) *Ei mikään enkeli (1939) *Herra ja rouva Smith (1941) *Kilpakosijat juhlimassa (1941) *Morsian jälkivaatimuksella (1941) *Gentleman Jim (1942) *Onnen tähti (1943) *The Hard Way (1943) *Arsenikkia ja vanhoja pitsejä (1944) *Hollywood kanttiini (1944) *Mildred Pierce – amerikkalainen nainen (1945) *Suurinta elämässä (1945) *Herttua seikkailee (1946) *Kahden vaiheilla (1946) *Valtameren romanssi (1948) *Kaverukset Texasista (1948) *Tähdenlento Hollywoodissa (1949) *Hassu jäätelökauppias (1950) *Kerskailija kannuksissa (1951) *Laineiden lemmikki (1953) *Tähti on syntynyt (1954) *Punaiset sukkanauhat (1954) *Rakkaani, antaudun (1954) *Paholaisen enkelit (1957) *Elämän ja kuoleman uhkapeluri (1957) *Kissa kuumalla katolla (1958) *Rakettirakkautta (1958) *Karhunmarjapensas (1960) ==Lähteet== Luokka:Yhdysvaltalaiset näyttelijät Luokka:Vuonna 1910 syntyneet Luokka:Vuonna 1963 kuolleet
John Koskinen

John Andrew Koskinen (s. 30. kesäkuuta 1939) on suomalaistaustainen yhdysvaltalainen liikemies ja virkamies. ==Elämä ja ura== Nuoruudessaan Koskinen työskenteli lehtienjakajana ja setänsä maatilalla. Hän valmistui oikeustieteen maisteriksi Yalen yliopistosta vuonna 1964. Hän oli suorittanut myös fysiikan ja matematiikan opintoja Duken yliopistossa ja kansainvälisen oikeuden opintoja Cambridgen yliopistossa. Valmistumisen jälkeen hän työskenteli konsulttiyhtiö Palmier Corporationin palveluksessa 21 vuotta. Koskinen työskenteli 1960-luvulla Lyndon B. Johnsonin rotumellakoita käsittelevässä työryhmässä. Bill Clintonin hallinnossa Koskinen toimi budjettiosaston johtajana. Vuonna 2008 George W. Bush nimitti Koskisen asuntoluottopankki Freddie Macin johtoon. Barack Obama nimitti Koskisen vuonna 2013 IRS:n ylijohtajaksi. ==Sukujuuret== Koskisen kaikki isovanhemmat olivat suomalaisia, jotka muuttivat Yhdysvaltoihin joskus 1900-luvun alkuvuosina. Isoisä John Koskinen muutti vaimonsa Ildan ja tämän siskon Hannahin kanssa Karstulasta Ohion Clevelandiin, jossa Yrjö Koskinen syntyi vuonna 1905. Vanhemmat äidin puolelta muuttivat Kaakkois-Suomesta, todennäköisesti Vehkalahdelta, Minnesotan Chisholmiin, jossa Irja Danska syntyi vuonna 1909. Koskisen molemmat vanhemmat osasivat suomea, mutta päättivät olla opettamatta sitä lapsilleen, jotta nämä voisivat puhua englantia ilman korostusta. Vuonna 2015 Koskinen kävi ensimmäistä kertaa Suomessa, jolloin hän vieraili Jyväskylän yliopiston IT-tiedekunnassa. ==Yksityiselämä== Koskisen vaimo on kasvatustieteen professori Patricia Koskinen, omaa sukua Salz. Heidän mukaansa on nimetty Koskinen Stadium Johnin vanhassa opinahjossa Dukessa. Se toimii Duken haavipallo- ja jalkapallojoukkueiden kotistadionina. Koskisella on kaksi lasta liitostaan Patrician kanssa. == Lähteet == *Talouselämä *Jyväskylän yliopisto: Yhdysvaltain verohallinnon ylijohtaja John A. Koskinen vieraili IT- tiedekunnassa *Ilta-Sanomat: Suomalaistaustaiselle huippuvirka USA:ssa: "Kiitän suomalaisia esi-isiäni" Luokka:Yhdysvaltalaiset virkamiehet Luokka:Yhdysvaltalaiset liikemiehet Luokka:Amerikansuomalaiset henkilöt Luokka:Vuonna 1939 syntyneet Luokka:Elävät henkilöt
Meru (mytologia)

Meru on hindulaisessa mytologiassa kultainen vuori, joka sijaitsee maailmankaikkeuden keskellä. Meru on maailman akseli, joka ulottuu syvälle maan sisään ja korkealle taivaisiin. Himalaja on sen aluskukkuloita. Meru on jumalten asuinsija, ja kaikilla tärkeimmillä jumalilla on sillä tai sen lähellä omat taivaalliset kuningaskuntansa, joissa heidän kannattajansa asuvat kuolemansa jälkeen odottamassa jälleensyntymistään. Hindulaisen temppelin kattotorni edustaa Merua. Merua kuvataan myös buddhalaisessa mytologiassa, missä se on olemassa samanaikaisesti fyysisellä ja henkisellä tasolla, ja jumalten kultainen palatsi on sen huipulla. ==Lähteet== == Aiheesta muualla == Luokka:Buddhalainen mytologia Luokka:Hindumytologia
Rakkauden jälkeen (elokuva)

Rakkauden jälkeen () on vuonna 1992 ensi-iltansa saanut Diane Kurysin ohjaama ja käsikirjoittama ranskalainen romanttinen draamakomediaelokuva, jonka pääosissa ovat Isabelle Huppert, Bernard Giraudeau, Hippolyte Girardot, Lio ja Yvan Attal. Diane Kurys käsikirjoitti elokuvan Antoine Lacomblezin kanssa. Elokuvan tuottajina olivat Jean-Bernard Fetoux, Robert Benmussa ja Alexandre Arcady. == Juoni == Kolmekymppinen kirjailija Lola Winter (Isabelle Huppert) on Pariisissa asuva itsenäinen nainen, joka pyörittää ja rakastaa kahta miestä, Davidia (Bernard Giraudeau) ja Tomia (Hippolyte Girardot). Miehet ovat molemmat naimisissa ja heillä on lapsia. Kun miehet ja Lola joutuvat päätöksenteon eteen, Lolan miellyttävästä elämästä tulee vähemmän miellyttävä. == Näyttelijät == == Tuotanto == Rakkauden jälkeen -elokuvan kuvaukset alkoivat 23. syyskuuta 1991 ja päättyivät 31. joulukuuta 1991. Elokuva kuvattiin Pariisissa Ranskassa ja Pompeissa Italiassa. Elokuvan tuotantoyhtiöinä olivat Alexandre Films, Canal+, Prodève ja TF1 Films Production. == Julkaisu == Rakkauden jälkeen sai ensi-iltansa Ranskassa 15. huhtikuuta 1992 ja oli Union Générale Cinématographiquen (UGC) teatterilevittämä. Elokuva keräsi Ranskassa teatterikierroksensa aikana 542 174 katsojaa. Elokuva esitettiin vuoden 1992 Toronton elokuvajuhlilla. Rakkauden jälkeen julkaistiin Yhdysvalloissa DVD:lle 27. heinäkuuta 1999 ja Ranskassa 14. huhtikuuta 2004. == Lähteet == == Aiheesta muualla == * * * * Rakkauden jälkeen AlloCinéssä * Rakkauden jälkeen UniFrancessa Luokka:Vuoden 1992 ranskalaiset elokuvat Luokka:Ranskalaiset draamakomediaelokuvat Luokka:Ranskalaiset romanttiset draamaelokuvat
Vault 7

Vault 7 on sarja WikiLeaksin julkaisemia tiedostoja maaliskuun 7. päivästä lähtien vuonna 2017 liittyen CIA:n elektroniseen valvontaan ja kyberturvallisuuteen. WikiLeaksin perustaja Julian Assangen mukaan Vault 7 on kattavin julkaisu Yhdysvaltain elektroniseen valvontaan liittyen. Vuosille 2013-2016 sijoittuvat tiedot keskittyvät erityisesti CIA:n työkaluihin joilla he voivat murtautua iPhone- ja Android-puhelimiin sekä kodinkoneisiin kuten älykkäisiin televisioihin. WikiLeaks on väittänyt, että CIA on voinut käyttää iPhone- ja Android-puhelimissa olevia haavoittuvuuksia päästäkseen käsiksi yksittäisten Telegramin, Signalin ja WhatsAppin kaltaisten pikaviestipalveluiden käyttäjien viesteihin. == Julkaisu == Ensimmäinen julkaistu osa Vault 7:ää koostuu 7 818:sta internetsivusta ja yhteensä 943:sta liitteestä. == Lähteet == Luokka:WikiLeaks Luokka:2017
Aurichin piirikunta

Aurichin piirikunta () on Ala-Saksin osavaltion luoteisosassa sijaitseva yksi Saksan piirikunnista. Se on pinta-alaltaan 1 287 neliökilometrin suuruinen. Sen asukasluku vuoden 2015 lopussa oli 189 199, ja asukastiheys 147 asukasta neliökilometriä kohden. Piirikunnan keskus on Aurichin kaupunki. Aurichin piirikunta rajoittuu pohjoisessa sekä lännessä Pohjanmereen, etelässä Emdeniin ja Leerin piirikuntaan ja idässä Wittmundin piirikuntaan. Aurichin piirikunnan historia liittyy Itä-Friisiaan. Piiri perustettiin vuonna 1977 yhdistämällä Aurichin -ja Nordenin piirikunnat. ==Kaupungit ja kunnat== Kaupungit Vapaat kunnat Samtgemeinden Samtgemeinden #Aurich #Norden #Norderney #Wiesmoor #Baltrum #Dornum #Großefehn #Großheide #Hinte #Ihlow #Juist #Krummhörn #Südbrookmerland Kollektiiviset kunnat (Samtgemeinde) # Berumbur # Hage1 # Hagermarsch # Halbemond # Leezdorf # Lütetsburg # Marienhafe1 # Osteel # Rechtsupweg # Upgant-Schott # Wirdum 1Hallinnolliset istuimet 1Hallinnolliset istuimet ==Lähteet== *
Jean Rouch

Jean Rouch [ʁuʃ] (31. toukokuuta 1917 Pariisi – 19. helmikuuta 2004 Niger) oli ranskalainen dokumentaristi ja antropologi, jonka elokuvat liikkuvat dokumentin ja fiktion rajamailla ja käsittelevät valtaosin Länsi-Afrikan ihmisiä. Häntä pidetään yhtenä cinema veritén eli totuuselokuvan kehittäjistä ja merkittävänä vaikuttajana ranskalaisen uuden aallon elokuvailmaisun syntymiseen. Rouchin elokuvia ovat Minä, musta mies (Moi, un noir, 1958), Ihmispyramidi (La Pyramide humaine, 1958), Ranskalainen päiväkirja (Chronique d'un été, 1961) ja Afrikkalainen Pariisissa 1–3 (Petit à petit, 1970). Rouch oli alun perin ammatiltaan vesi-insinööri. Toisen maailmansodan aikana vuonna 1941 hän tuli ensi kerran työkomennukselle Nigeriin, jossa hän asui valtaosan elämästään. Yhdessä sikäläisten elokuvantekijöiden Damouré Zikan ja Oumarou Gandan kanssa Rouch teki puolidokumentaarisia elokuvia djerma-, songhai- ja sorko-heimojen elämästä.Vakkuri, Juha: Afrikan poikki, s. 41. Like 2010. ISBN 978-952-01-0539-6. Rouch kuoli 87-vuotiaana auto-onnettomuudessa Nigerissä. ==Lähteet== ==Kirjallisuutta== *Bagh, Peter von: ”Elokuva valheena ja uskontona”, Rouchin haastattelu. Filmihullu 4/2003. *Kuuskoski, Martti-Tapio: ”Jean Rouch – modernin elokuvan ja antropologian kummisetänä”. Filmihullu 4/2003. *Kuuskoski, Martti-Tapio: ”Kinotranssi – Jean Rouchin dionyysinen elokuvakone”. Filmihullu 4/2003. *Rouch, Jean: ”Kamera ja ihminen, Etnografinen elokuva tänään”. Filmihullu 4/1982. *Rouch, Jean: ”Todellisuuden ohjaus ja dokumentaarinen näkökulma”. Filmihullu 4/1982. ==Aiheesta muualla== *Jean Rouch - afrikkalaisen elokuvan isä, Helsingin Sanomat 12.6.2003 (vaatii tilauksen) Luokka:Ranskalaiset elokuvaohjaajat Luokka:Dokumentaristit Luokka:Vuonna 1917 syntyneet Luokka:Vuonna 2004 kuolleet
Mario Almondo

Mario Almondo (s. 17. syyskuuta 1964 Torino)OldRacingCars.com on italialainen insinööri ja Ferrarin Formula 1 -tallin operaatiojohtaja. Almondo aloitti uransa Ferrarilla vuonna 1991. Lokakuussa 2006 hänet nimettiin tallin tekniseksi johtajaksi korvaten tehtävässään Ross Brawnin.Ross Brawn lähtee Ferrarilta Marraskuussa 2007 hänet nimettiin tallin operaatiojohtajaksi.Domenicali nousee Ferrarin uudeksi tallipäälliköksi == Lähteet == Luokka:Italialaiset insinöörit Luokka:Formula 1 -tallien työntekijät Luokka:Ferrarin henkilöstö Luokka:Vuonna 1964 syntyneet Luokka:Elävät henkilöt
Lippen ruhtinaskunta

Lippe (välillä myös Lippe-Detmold) oli saksalainen ruhtinaskunta, joka sijaitsi Weser-joen ja Teutoburgin metsän kaakkoisosan välissä nykyisen Nordrhein-Westfalenin osavaltion alueella. Ruhtinaskunta sai alkunsa Lippen suvulle annettuna läänityksenä 1123 ja muuttui kreivikunnaksi 1528. Vuonna 1613 maat jakautuivat kolmeen osaan, joista myöhempää ruhtinaskunnan aluetta hallitisivat Lippe-Detmoldin kreivit. Vuonna 1789 heidät korotettiin valtakunnanruhtinaan arvoon. Lippen ruhtinaskunta oli Saksan keisarikunnan osavaltio vuodesta 1871 aina vuoteen 1918, jolloin viimeinen hallitseva ruhtinas joutui luopumaan vallasta. Tämän jälkeen ruhtinaskunnasta muodostettiin Lippen vapaavaltio, josta tuli 1947 osa liittoutuneiden perustamaa Nordrhein-Westfalenin osavaltiota. == Hallitsevat ruhtinaat == * Leopold I 1789–1802 * Leopold II 1802–1851 * Leopold III 1851–1875 * Woldemar 1875–1895 * Aleksanteri 1895–1905 * Leopold IV 1905–1918 == Lähteet == == Aiheesta muualla == * Lippen kreivikunnan asetukset ja säädökset * Määräyksiä Lippen alueen liittämisestä Nordrhein-Westfalenin osavaltioon Luokka:Euroopan entiset monarkiat Luokka:Saksan entiset valtiot ja valtiomuodostelmat
Sisaret, veljet, iloitkaa jo tästä

Oi veljet, siskot, iloitkaa jo tästä on tuntemattoman tekijän laulu, joka julkaistiin ensi kerran 1912 Leonard Typön toimittamassa kokoelmassa Kotimaan virsiä. Laulu on käännetty ruotsiksi sanoilla 'O bröder, systrar, gläd er, vänner kära' (Sions Sånger nro 57). Englanniksi laulua lauletaan sanoilla 'O brothers, sisters, we can be rejoicing' (Songs and Hymns of Zion nro 143) sekä O brothers, sisters, be ye glad to know that (Hymns and Songs of Zion nro 607). Luokka:Lestadiolainen kulttuuri Luokka:Vuoden 1912 kappaleet